b'\n_START_ARTICLE_\nJean-Antoine Nollet\n_START_SECTION_\nFamilie og bakgrunn\n_START_PARAGRAPH_\nNollet var s\xc3\xb8nn av en b\xc3\xb8nde i Compi\xc3\xa8gneomr\xc3\xa5det. Han var elev ved Coll\xc3\xa8ge de Beauvais, og for \xc3\xa5 finansiere sine studier i teologi i Paris var han kontorist p\xc3\xa5 Hotel de Ville. I denne tiden lyktes han i \xc3\xa5 bygge et lite laboratorium. Han m\xc3\xb8tte blantandre Alexis Claude Clairaut, en ung matematiker som fra tidlig av var erkl\xc3\xa6rt som vidunderbarn, samt Charles Marie de La Condamine, Julien Le Roy, Jean-Philippe Rameau, og Bernard Le Bouyer de Fontenelle.\n_START_SECTION_\nVitenskapelig arbeid\n_START_PARAGRAPH_\nFra 1730 til 1732 arbeidet han med utforskning av elektrisitet sammen med Charles du Fay. Dufay foreslo at Nollet skulle f\xc3\xb8lge med ham til England. Hvilke Nollet ogs\xc3\xa5 gjorde, hvor han fikk muligheten til \xc3\xa5 tilegne seg mer kunnskap om metoder og prosesser for eksperimentell vitenskap._NEWLINE_I London m\xc3\xb8ter han John Theophilus Desaguliers, s\xc3\xb8nn av en pastor som emigrerte fra La Rochelle, og som hadde bist\xc3\xa5tt Isaac Newton ved de ber\xc3\xb8mte eksperimentene for lys og farger i Royal Society. Nollet demonterer maskiner og sammen drives de av nysgjerrigheten. Desaguliers hadde allerede hatt en lang praksis i den nye vitenskapen. Nollet nyter godt av det og blir verdsatt i London._NEWLINE_Nollet var spesielt interessert i den nye vitenskapen om elektrisitet, som han utforsket sammen med Dufay og Ren\xc3\xa9 Antoine Ferchault de R\xc3\xa9aumur. Han ble opptatt i Royal Society i London i 1734. Senere ble han den f\xc3\xb8rste professor i eksperimentell fysikk ved Universitetet i Paris. Han er kjent for \xc3\xa5 ha gitt navn til Leidnerflasken etter at den ble oppfunnet av Petrus van Musschenbroek._NEWLINE_I 1746 samlet han rundt to hundre munker i en sirkel p\xc3\xa5 om lag 1,6\xc2\xa0km i omkrets. Hver av dem hold en st\xc3\xa5ltr\xc3\xa5d i hendene mellom seg. Deretter koblet han til en leidnerflaske gjennom denne menneskelige kjeden. Han observert at i det samme den ble utladet reagerte hver person samtidig p\xc3\xa5 det elektrisk st\xc3\xb8tet de fikk, dermed kunne han konkludere med at hastigheten til elektrisitet som vandrer gjennom en elektrisk krets er sv\xc3\xa6rt h\xc3\xb8y. Senere i 1748 oppdaget han fenomenet osmose i naturlige membraner._NEWLINE_I 1750 observerte Nollet at vann som str\xc3\xb8mmer fra en beholder vil aerosoliseres (danne \xc3\xb8rsm\xc3\xa5 dr\xc3\xa5per) dersom den blir elektrifisert og plasseres i n\xc3\xa6rheten av elektrisk jordpotensial. Han observerte ogs\xc3\xa5 at \xc2\xaben person, elektrifisert ved tilkobling til en spenningskilde, ikke ville bl\xc3\xb8 normalt hvis han skj\xc3\xa6rte seg, men blodet vil spraye ut fra s\xc3\xa5ret.\xc2\xbb'